fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi fi
Neiti Huhtikuu ei työtä pelkää | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Suomenhevosen valtakunnallisen työmestaruuden voittanut Neiti Huhtikuu on muotitermiä lainatakseni työhevonen, ihan oikeasti.
Kälviäläisen Uusimäen tilalla on työhevosia ollut aina, ja niin on edelleen.
– Juoksijoihin meillä ei koskaan ole ollut varaa, vitsaili tilan vanhaisäntä Immo Uusimäki, joka on antanut jo ohjat pojalleen Mikko Uusimäelle.
Neiti Huhtikuuta ei ilmoitettu mukaan vain sen vuoksi, että kilpailu käytiin tänä kesänä lähes kotitantereella. Hevosella oli riittävä kunto koitokseen, sillä sillä on tehty metsätöitä läpi talven.
– Heti kun ensilumi sataa aina siihen saakka, että sitä on vähänkään maassa. Silti Suomen talvi on liian lyhyt, Mikko Uusimäki naurahti.
Neiti Huhtikuu tavoitteli nyt ensimmäistä kertaa Suomenhevosten työmestaruutta, ja sen voitto taisi olla yllätys omistajallekin. Ennen kilpailua Mikko Uusimäki kertoi hakevansa kokemusta ja tuntumaa, ei vielä mestaruutta. Itse hän oli seurannut työmestaruuskisoja paikan päällä viitisen kertaa. Kun hevonen tuntui sopivalta koitokseen, hän kantakirjasi tamman Perhossa toukokuussa ihan kisaa varten.
– Vein tamman kantakirjaan, koska kilpailulupa sitä edellyttää, sanoo Uusimäki. Sinänsä hän on tyytyväinen Eero Perttusen lausuntoon. Tamma kantakirjattiin toisella palkinnolla.
Mikko Uusimäki kehuu tammaansa sopivaksi työkaveriksi. Työajolle entinen 43-aikainen ravuri oppi nopeasti. Hyvä luonne kääntyi eduksi vetokisassa, vaikka toisaalta kävelykoe oli hitaudessaan pohjanoteeraus. Vetokoetta seurasi valtava väkimäärä, mutta Neiti Huhtikuu ei ollut yleisöstä moksiskaan, vaan otti tauon palautumisen kannalta ja säästi kaiken energian itse vetoon.
Mikko Uusimäki totesi jo ennen kisaa, että tamman hyviin puoliin kuuluu rauhallinen ja tasainen luonne ja sen huonoihin puoliin kuuluu rauhallinen ja tasainen luonne.
Mikko Uusimäen rauhallinen ajosuoritus pohjusti Neiti Huhtikuun yllätysvoiton kotiyleisön kannustamana.
– Neiti Huhtikuu veti 28 porrasta ja viimeiset metrit 1200 kilon kuormalla. Tamma toimi hyvin ja sai itsestään kaiken irti, kiitteli Mikko Uusimäki.Veto-osuuteen hevonen sai alleen tavalliset hokkikengät, sillä Uusimäki piti vetoalustaa niin hyvänä, ettei ottanut käyttöön varsinaisia vetokenkiä.
Muillekin voidaan töitä tehdä
Suurin osa Uusimäen hevostyöajosta tapahtuu omissa metsissä, mutta muillekin tehdään töitä pyydettäessä. Vielä ei asiakaskuntaan ole kuulunut Kälviän kunta. Hevostyöajohan on ympäristöystävällinen työtapa, ja ainakin Kokkolassa hevosen kanssa työskentelevä metsuri saa kaupunkilaisilta runsaasti positiivista palautetta.
Neiti Huhtikuun kuntoa pidetään yllä tekemällä myös peltotöitä. Kisaa edeltävänä päivänä sitä herkisteltiin lauantain koitokseen multaamalla perunamaata. Tuolloinkin Mikko Uusimäen ja Neiti Huhtikuun apuna toimi, valmentaja ja isä Immo Uusimäki, joka on jo poikasesta tehnyt töitä hevosen kanssa. Ja niin on muuten Mikkokin.
– Olipa kerrassaan huikea kilpailu. Voitosta käytiin ennen näkemätön ottelu mitalikolmikon kesken, tuomaristoon kuulunut agronomi Terttu Peltonen ihasteli.
Neiti Huhtikuu ja sen sympaattinen ohjastaja Mikko Uusimäki valloitti myös yleisön sydämet ja kotiin viemisinä olikin kaksi loimea. Toinen tuli kilpailun symppis-tittelistä.
1.1.2013 in Artikkelit, SuomenhevosSanomat 1/2005. Avainsanat:Neiti Huhtikuu, suomenhevonen, suomenhevosliitto, SuomenhevosSanomat, Tiina Ruotsala, työhevonen
← Puheenjohtajan palsta: Myötätuulessa
Opetuksesta pelkästään hyötyä →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: